स्पर्शीय चाल
स्पर्शीय चाल (अंग्रेज़ी: Tangential Speed) वृत्तीय गति कर रही किसी वस्तु की चाल को कहते हैं। मेरी-गो-राउंड (वृत्ताकार घूमने वाला झूला) या फोनोग्राफ के बाहरी किनारे पर स्थित कोई बिंदु एक पूर्ण घूर्णन में, इसके केंद्र के नजदीक स्थित किसी बिंदु की तुलना में अधिक दूरी तय करता है। समान समय में अधिक दूरी तय करने का अर्थ अधिक चाल है। इसलिए घूर्णनशील वस्तु के बाहरी किनारे पर स्थित बिन्दू की रैखिक चाल धुरी के निकट स्थित बिन्दू की तुलना में अधिक होती है। वृत्ताकार पथ पर इस गति को स्पर्शीय चाल के रूप में जाना जाता है क्योंकि गति की दिशा वृत्त की परिधि की स्पर्शरेखा के अनुदिश होती है। वृत्ताकार गति के लिए रैखिक चाल और स्पर्शीय चाल दोनों शब्द समान रूप से काम में लिए जाते हैं और इनके दोनों के मात्रक मिटर प्रति सेकण्ड (m/s), किलोमीटर प्रति घंटा (km/h) और अन्य की इकाइयों का उपयोग करते हैं।